CELEX: 62017TA0493
Language: el
Date: 2018-11-29 00:00:00
Title: Υπόθεση T-493/17: Απόφαση του Γενικού Δικαστηρίου της 29ης Νοεμβρίου 2018 — WL κατά ERCEA (Υπαλληλική υπόθεση — Συμβασιούχοι υπάλληλοι — Διοικητική έρευνα — Παράταση της περιόδου δοκιμαστικής υπηρεσίας — Προπαρασκευαστική πράξη — Απόλυση — Κοινοποίηση της απολύσεως μέσω ηλεκτρονικού ταχυδρομείου — Προθεσμία υποβολής ενστάσεως — Αφετηρία — Απαράδεκτο — Τήρηση του ουσιώδους τύπου — Απόφαση περί απολύσεως κατά το πέρας της περιόδου δοκιμαστικής υπηρεσίας — Κλονισμός της σχέσεως εμπιστοσύνης — Ευθύνη — Αίτηση για τη διεξαγωγή επ’ ακροατηρίου συζητήσεως που υποβλήθηκε με το δικόγραφο της προσφυγής και δεν επανελήφθη σύμφωνα με το άρθρο 106, παράγραφος 2, του Κανονισμού Διαδικασίας)

4.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/36
            
         
      Απόφαση του Γενικού Δικαστηρίου της 29ης Νοεμβρίου 2018 — WL κατά ERCEA
      (Υπόθεση T-493/17) (1)
      
      ((Υπαλληλική υπόθεση - Συμβασιούχοι υπάλληλοι - Διοικητική έρευνα - Παράταση της περιόδου δοκιμαστικής υπηρεσίας - Προπαρασκευαστική πράξη - Απόλυση - Κοινοποίηση της απολύσεως μέσω ηλεκτρονικού ταχυδρομείου - Προθεσμία υποβολής ενστάσεως - Αφετηρία - Απαράδεκτο - Τήρηση του ουσιώδους τύπου - Απόφαση περί απολύσεως κατά το πέρας της περιόδου δοκιμαστικής υπηρεσίας - Κλονισμός της σχέσεως εμπιστοσύνης - Ευθύνη - Αίτηση για τη διεξαγωγή επ’ ακροατηρίου συζητήσεως που υποβλήθηκε με το δικόγραφο της προσφυγής και δεν επανελήφθη σύμφωνα με το άρθρο 106, παράγραφος 2, του Κανονισμού Διαδικασίας))
      (2019/C 44/46)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα-ενάγουσα: WL (εκπρόσωπος: F. Elia, δικηγόρος)
      
         Καθού-εναγόμενος: Εκτελεστικός Οργανισμός του Ευρωπαϊκού Συμβουλίου Έρευνας (εκπρόσωποι: F. Sgritta και M. Chacón Mohedano, επικουρούμενες από τον A. Dal Ferro, δικηγόρο)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με την οποία ζητείται, πρώτον, να ακυρωθεί η απόφαση του ERCEA περί απολύσεως που κοινοποιήθηκε προφορικώς στην προσφεύγουσα-ενάγουσα στις 10 Ιανουαρίου 2017, να επανενεργοποιηθεί άμεσα η σχέση εργασίας και να καταδικασθεί ο ERCEA στην καταβολή όλων των αποδοχών που κατέστησαν ληξιπρόθεσμες στο ενδιάμεσο χρονικό διάστημα, δεύτερον, να ακυρωθεί η απόφαση του ERCEA της 28ης Οκτωβρίου 2016 περί παρατάσεως της περιόδου δοκιμαστικής υπηρεσίας της προσφεύγουσας-ενάγουσας και να αναγνωρισθεί ότι το χρονικό διάστημα μετά την 1η Νοεμβρίου 2016 δεν αποτελούσε περίοδο δοκιμαστικής υπηρεσίας, τρίτον, να ακυρωθούν οι πράξεις που συνίστανται σε διοικητική έρευνα διενεργηθείσα από την Υπηρεσία Ερευνών και Πειθαρχικών Κυρώσεων της Επιτροπής (IDOC) και η από 7 Νοεμβρίου 2016 έκθεση της έρευνας αυτής καθώς και να υποχρεωθεί ο ERCEA να διαγράψει την εν λόγω έρευνα από το ηλεκτρονικό σύστημα διαχείρισης του προσωπικού και από οποιαδήποτε άλλη βάση δεδομένων υφίσταται στα θεσμικά όργανα της Ευρωπαϊκής Ένωσης, τέταρτον, να ακυρωθεί η απόφαση του ERCEA της 22ας Δεκεμβρίου 2016 περί απολύσεως η οποία περιήλθε στην προσφεύγουσα-ενάγουσα στις 24 Ιανουαρίου 2017, να επανενεργοποιηθεί άμεσα η σχέση εργασίας και να καταδικασθεί ο ERCEA να καταβάλει αποζημίωση ως αποκατάσταση της ζημίας που συνίσταται στις αμοιβές που κατέστησαν ληξιπρόθεσμες από την ημερομηνία της απολύσεως έως τη δημοσίευση της αποφάσεως ή, σε περίπτωση μη επανεντάξεως στην υπηρεσία, να καταδικασθεί ο ERCEA να αποκαταστήσει τη ζημία που συνίσταται στην απώλεια των μισθών έως τη λήξη της συμβάσεως και ανέρχεται σε 39 000 ευρώ και, πέμπτον, εν πάση περιπτώσει, να υποχρεωθεί ο ERCEA να καταβάλει στην προσφεύγουσα-ενάγουσα ως αποζημίωση ποσό ύψους 300 000 ευρώ ή οποιοδήποτε άλλο μεγαλύτερο ή μικρότερο ποσό κριθεί εύλογο, διότι επλήγη σοβαρά η εικόνα και η προσωπική και επαγγελματική φήμη της προσφεύγουσας-ενάγουσας.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Καταδικάζει την WL στα δικαστικά έξοδα.
               
            
         (1)  EE C 318 της 25.9.2017.